ཟླ་འདིའི་ཕྱི་ཚེས་༡༧གྱི་ཉིན་རྒྱབ་ཆུ་ཚོད་༢དང་སྐར་མ་༣༠ཐོག་བོད་མིའི་སྒྲིག་འཛུགས་ཕྱི་དྲིལ་ལས་ཁུངས་ཀྱི་གོ་སྒྲིག་འོགབཞུགས་སྒར་དྷ་སའི་ཉེ་འཁྲིས་སུ་ཡོད་པའི་ཨིམ་པི་རེལ་ཧ་ཡི་ཊི་ཞེས་པའི་གསོལ་མགྲོན་ཁང་དུ།ལྔ་དང་ལྔ་བཅུའི་གཞོན་སྐྱེས་ཚོགས་འདུ།འབྱུང་འགྱུར་བོད་ཀྱི་མདུན་ལམ།ཞེས་པའི་ལྷན་ཚོགས་ཐེངས་དང་པོ་དེ་དབུ་འཛུགས་ཀྱི་མཛད་སྒོ་འཚོགས་སོང་ཞིང་།སྐབས་དེར་མཛད་སྒོའི་སྐུ་མགྲོན་གཙོ་བོར་བོད་མིའི་སྒྲིག་འཛུགས་ཀྱི་སྲིད་སྐྱོང་བློ་བཟང་སེང་གེ་དང་།དམིགས་བསལ་སྐུ་མགྲོན་དུ་བོད་མི་མང་སྤྱི་འཐུས་ཚོགས་གཙོ་མཁན་པོ་བསོད་ནམས་བསྟན་འཕེལ།ཁྲིམས་ཞིབ་པ་ཆེ་བ་བཀའ་བརྒྱུད་དོན་གྲུབ།ཁྲིམས་ཞིབ་པ་གཞན་ཆོས་ཁྲི་སྟེང་པ་ངག་དབང་ཆོས་གྲགས།བཀའ་བློན་རྣམ་པ།རང་དབང་ཅན་གྱི་ལས་ཁུངས་ཁག་གི་འགན་འཛིན་རྣམ་པ།བོད་མི་མང་སྤྱི་འཐུས་རྒྱུན་ལས་རྣམ་པ།ལྷན་ཁང་ཁག་གི་དྲུང་ཆེ་རྣམ་པ།རྒྱ་བལ་འབྲུག་གསུམ་དང་ཕྱི་རྒྱལ་ཡུལ་གྲུ་ཁག་༡༥ནས་ཕེབས་པའི་ཚོགས་བཅར་བ་གཞོན་སྐྱེས་༡༠༠ལྷག་བཅས་འཛོམས་འདུག